Senad Lulić

Senad Lulić (rođen 18. januara 1986) nekadašnji je bosanskohercegovački nogometaš i reprezentativac.http://www.sarajevo-x.com/sport/nogomet/clanak/110616130 Rođen je u Mostaru, ali je većinu djetinjstva proveo u Jablanici.Sport Centar

Klupska karijera

 Početak karijere 
Karijeru je počeo 2003. u švicarskom klubu Chur 97. U tri sezone provedene u Churu, Lulić bilježi 24 nastupa bez postignutih golova uz nekoliko asistencija, ali pokazuje karakteristike kvalitetnog krilnog igrača. Godine 2006. prelazi u Bellinzonu, kojoj pomaže da se vrati u najviši rang švicarskog nogometa.

 Grasshopper Zurich 
Nakon dvije sezone u Bellinzoni prelazi u Grasshopper, u ljeto 2008. U debiju postiže dva gola protiv albanske Bese u Intertoto kupu. Nakon dvije godine u Grasshopperu dobija ponude nekoliko klubova, a on se odlučuje za Young Boys.

 BSC Young Boys 
Godine 2010. dolazi u Young Boys za oko 500.000 eura. U sezoni 2010/11. proglašen je najboljim igračem Young Boysa od švicarskih novinara. Nakon odlične sezone i postignutih devet golova u 40-ak utakmica dobija nekoliko primamljivih ponuda za prelazak u Herthu i Werder, ali se on odlučuje na prelazak u rimski Lazio.

 SS Lazio 
U ljeto 2011. za približno tri miliona eura potpisuje petogodišnji ugovor s Laziom.http://www.skysports.com/story/0,19528,11854_6992781,00.html Prvi pogodak za Lazio postiže u oktobru 2011. protiv Bologne, drugi protiv Cagliarija, a treći u remiju protiv Udinesea na stadionu Olimpico u Rimu. Nakon dobre prve sezone, proglašen je trećim najboljim bosanskohercegovačkim igračem te sezone, iza Edina Džeke i Miralema Pjanića.

U maju 2013. postigao je jedini gol u finalu Italijanskog kupa protiv gradskog rivala Rome. Zahvaljujući tom golu, Lazio osvaja svoj šesti Kup Italije te osigurava direktan plasman u grupnu fazu Evropske lige za narednu sezonu. Nakon ovog uspjeha postao je ljubimac navijača Lazija.

U aprilu 2015. postigao je pobjednički pogodak protiv Napolija u polufinalu Italijanskog kupa te spasio vlastiti gol na samom kraju utakmice, spriječivši Insignea da postigne izjednačujući pogodak.

U januaru 2016. produžio je ugovor do juna 2020.

Reprezentacija

Lulić je za bosanskohercegovačku reprezentaciju debitovao 2008. godine protiv reprezentacije Azerbejdžana, kada su svi standardni reprezentativci bojkotovali utakmicu zbog iznenadne smjene selektora Mehe Kodre. Nakon te utakmice nije dobijao poziv sve do augusta 2010. godine, kada ga selektor Safet Sušić ponovo poziva u reprezentaciju. Od tada je standardni reprezentativac Bosne i Hercegovine. Svoj prvi reprezentativni pogodak postigao je u utakmici kvalifikacija za Svjetsko prvenstvo u nogometu 2014. godine u Brazilu protiv Latvije, odigrane 7. juna 2013. godine.index.hr/sport Svoj drugi pogodak za BIH postiže u utakmici kvalifikacija za UEFA EURO 2016. protiv Andore u pobjedi od 3-0.

 Statistika 

 Klubovi 
Ažurirano: 16. august 2016.
KlubSezonaLigaKupOstaloUEFAUkupnoDivizijaNastupiGoloviNastupiGoloviNastupiGoloviNastupiGoloviNastupiGoloviBellinzona2006/07.Challenge League3032020–3432007/08.Challenge League33105122–4013Ukupno63137142–7416Grasshopper2008/09.Super League26342–623672009/10.Super League15320––173Young Boys2010/11.Super League31620–113449Ukupno721282–1759719Lazio2011/12.Serie A27420–903842012/13.Serie A33151–1215032013/14.Serie A3071010503772014/15.Serie A25341––2942015/16.Serie A30310–803932016/17.Serie A - - - -– - - - -Ukupno145181321034119321Karijera ukupno280432855251636456

 Reprezentacija 
Nastupi za reprezentaciju BIH

Ažurirano: 16. august 2016.
ReprezentacijaGodinaNastupiGoloviBosna i Hercegovina2008102009002010402011110201270201381201480201581201620Ukupno492
Golovi za reprezentaciju BIH

Ažurirano: 16. august 2016.
   Datum  Mjesto odigravanja  Protivnik  Pogodak  Rezultat  Takmičenje 1.  7. juni 2013.  Skonto Stadion, Riga, Latvija    0-1  0–5  Kvalifikacije za FIFA SP 2014.2.  6. septembar 2015. Bilino Polje, Zenica, Bosna i Hercegovina    3-0 3–0  Kvalifikacije za UEFA EURO 2016.

 Reference 

 Vanjski linkovi 

Senad Lulić na Transfermarktu
Senad Lulić  na Goal.com
Senad Lulić na espnfc.com
Senad Lulić na whosocered.com

Kategorija:Bosanskohercegovački nogometaši
Kategorija:Rođeni 1986.
Kategorija:Biografije, Mostar
Kategorija:Igrači na Svjetskom prvenstvu u nogometu 2014.
Kategorija:Nogometaši Bellinzone
Kategorija:Nogometaši Grasshoppera
Kategorija:Nogometaši Young Boysa
Kategorija:Nogometaši Lazija
Kategorija:Nogometaši Chura
Kategorija:Živi ljudi
Kategorija:Bosanskohercegovački sportisti 21. vijeka